

 REPUBLIKA HRVATSKA

ŽUPANIJSKO DRŽAVNO ODVJETNIŠTVO U SISKU

 Sisak, Ferde Hefelea 57

Broj: P-14/2024

Sisak, 19. ožujka 2024.

MMP/MK

Na temelju članka 4. Uredbe o raspisivanju i provedbi javnog natječaja i internog oglasa u državnoj službi ("Narodne novine" broj 78/17., 89/19. i 155/23., u daljnjem tekstu: Uredba), a sukladno javnom natječaju za prijam u državnu službu na neodređeno vrijeme u Županijsko državno odvjetništvo u Sisku, na radno mjesto voditelj pisarnice državnoodvjetničke uprave u državnom odvjetništvu do 30 dužnosnika – II. vrste – 1 izvršitelj/ica, oglašava se sljedeća

O B A V I J E S T

o opisu poslova, podacima o plaći radnog mjesta, sadržaju i načinu testiranja te pravnim i drugim izvorima za pripremu kandidata za testiranje

1. OPIS POSLOVA RADNOG MJESTA

Voditelj pisarnice državnoodvjetničke uprave obavlja poslove uredskog poslovanja u državnoodvjetničkoj upravi u skladu s propisima o unutarnjem poslovanju u državnim odvjetništvima, vodi upisnike P, A, O, R, T, VT, POV i OGR sa pripadajućim imenicima, prima telefonske pozive i uspostavlja kontakt s određenim osobama po nalogu županijskog državnog odvjetnika, vrši primitak i otpremu pošte, telefax poruka i elektronske pošte, obavlja poslove prijepisa i druge potrebne poslove po nalogu

1. PODACI O PLAĆI

Temeljem odredbe članka 11. Zakona o plaćama u državnoj službi i javnim službama (NN broj: 155/23.) plaća službenika i namještenika sastoji se od osnovne plaće i dodataka na osnovnu plaću utvrđenih tim Zakonom te ostalih primitaka u skladu s ovim Zakonom i općim propisom o radu.

Sukladno članku 2. Zakona o plaćama u državnoj službi i javnim službama plaća je umnožak koeficijenta za obračun plaće radnog mjesta na koje je službenik i namještenik raspoređen ili za koje je sklopio ugovor o radu i osnovice za obračun plaće.

 Temeljem članka 18. stavka 1. Zakona o plaćama u državnoj službi i javnim službama dodatak za radni staž iznosi 0,5% na osnovnu plaću za svaku navršenu godinu radnog staža.

Koeficijent za obračun plaće za radno mjesto voditelja pisarnice državnoodvjetničke uprave, iznosi 1,75, a utvrđen je Modelom prevođenja koji je sastavni dio Uredbe o nazivima radnih mjesta, uvjetima za raspored i koeficijentima za obračun plaće u državnoj službi (Narodne novine, broj: 22/24.).

1. SADRŽAJ I NAČIN TESTIRANJA

Provjera znanja, sposobnosti i vještina kandidata te rezultata dosadašnjeg rada utvrđuje se putem testiranja i razgovora (intervjua). Testiranje i razgovor s kandidatima provodi Komisija za provedbu javnog natječaja (U daljnjem tekstu: Komisija).

 Na testiranje se upućuju svi kandidati koji ispunjavaju formalne uvjete iz javnog natječaja, a čije su prijave pravodobne i potpune.

1. Prva faza testiranja sastoji se od pisane provjere znanja o organizaciji i načinu rada u državnom odvjetništvu iz dva dijela - pisani test
* 1. dio – Zakon o državnom odvjetništvu (10 bodova)
* 2. dio – Poslovnik državnog odvjetništva (10 bodova)

Smatra se da je kandidat koji je ostvario najmanje 5 bodova iz svakog dijela prve faze testiranja, zadovoljio na testiranju.

Kandidati koji su ostvarili najbolje rezultate u ovoj fazi testiranja, i to 15 kandidata, upućuju se u drugu fazu testiranja. Ako je u ovoj fazi testiranja zadovoljilo manje od 15 kandidata, u sljedeću fazu postupka pozvat će se svi kandidati koji su zadovoljili u ovoj fazi testiranja. Svi kandidati koji dijele 15. mjesto u ovoj fazi testiranja pozvat će se u drugu fazu testiranja.

1. Druga faza testiranja sastoji se od razgovora (intervjua) s Komisijom.

Na razgovor (intervju) pozvat će se kandidati koji su ostvarili ukupno najviše bodova

u prvoj fazi testiranja, i to 10 kandidata. Ako je u drugoj fazi testiranja zadovoljilo manje od 10 kandidata, na intervju će se pozvati svi kandidati koji su zadovoljili u drugoj fazi testiranja.

Svi kandidati koji dijele 10. mjesto, nakon provedenog testiranja u prvoj i drugoj fazi pozvat će se na intervju.

Komisija u razgovoru s kandidatima utvrđuje znanja, sposobnosti i vještine, interese, profesionalne ciljeve i motivaciju kandidata za rad u državnoj službi te rezultate ostvarene u njihovu dosadašnjem radu. Rezultati intervjua vrednuju se bodovima od 0 do 10. Smatra se da je kandidat zadovoljio na intervjuu ako je dobio najmanje 5 bodova.

Raspored održavanja razgovora s Komisijom bit će utvrđen po završetku pisanog dijela testiranja, o čemu će kandidati biti obaviješteni.

1. PRAVILA TESTIRANJA

Testiranju mogu pristupiti kandidati koji dođu u zakazano vrijeme i prije testiranja dokažu identitet važećom osobnom iskaznicom ili putovnicom.

Testiranju ne mogu pristupiti kandidati koji ne mogu dokazati identitet, osobe koje ne ispunjavaju formalne uvjete natječaja, te osobe za koje se utvrdi da nisu podnijele prijavu na javni natječaj za radno mjesto za koje se obavlja testiranje.

Kandidat koji ne pristupi testiranju više se neće smatrati kandidatom u postupku.

Nakon što se utvrdi identitet kandidata pristupit će se testiranju.

Kandidati su dužni pridržavati se utvrđenog vremena i rasporeda testiranja.

Za vrijeme testiranja kandidatima nije dozvoljeno:

a) koristiti se bilo kakvom literaturom ili bilješkama

b) koristiti mobitel ili druga komunikacijska sredstva

c) napuštati prostoriju u kojoj se vrši provjera znanja

d) razgovarati s ostalim kandidatima ili na drugi način remetiti mir i red.

Zbog povrede navedenih pravila kandidat će biti udaljen s testiranja, a postignuti rezultat Komisija neće priznati niti ocijeniti.

Nakon provedenog testiranja i razgovora Komisija će utvrditi rang listu prema ukupnom broju ostvarenih bodova na testiranju i razgovoru (intervjuu). Komisija čelniku tijela dostavlja Izvješće o provedenom postupku koje potpisuju svi članovi Komisije. Uz Izvješće prilaže se i rang lista kandidata prema ukupnom broju bodova ostvarenih na testiranju i razgovoru.

Vrijeme i mjesto održavanja testiranja kandidat bit će objavljeni na na web stranici Državnog odvjetništva Republike Hrvatske [www.dorh.hr](http://www.dorh.hr), najmanje 5 (pet) dana prije dana određenog za testiranje.

1. PRAVNI IZVORI ZA PRIPREMANJE KANDIDATA ZA TESTIRANJE
2. Zakon o državnom odvjetništvu (Narodne novine broj 67/18. i 21/22.),

 2. Poslovnik državnog odvjetništva (Narodne novine, broj 128/19),

 ŽUPANIJSKO DRŽAVNO ODVJETNIŠTVO U SISKU